**Dragi otroci!**

Z nakupovanjem stvari, ki jih nujno ne potrebujemo, obremenjujemo našo Zemljo.

Kako lahko vsak posameznik pripomore k zmanjševanju tega problema?

**NE KUPUJTE STVARI, KI JIH NUJNO NE POTREBUJETE IN RECILKIRAJTE!**

V tej prilogi je predlog, kako lahko doma iz odpadne embalaže in naravnih materialov izdelate vazo ali okrasni lonček za rože ali zelišča.

Potrebujete:

* prazno konzervo,
* lesene palčke,
* vrv.



1. S starši se odpravite v gozd in naberite tanjše ravne veje (leskove ali druge). Doma jih narežite na dolžino, ki bo 2 cm daljša od višine konzerve.
2. Z vrvico zvežite palčke.
3. Ko bo niz palčk dovolj dolg, z njim objemite konzervo in oba konca vrvice zvežite skupaj.

****

Vazo oz. okrasni lonček lahko okrasiš s trakcem, ki ti je ostal od zavijanja darila, kot kažejo spodnji primeri.

Seveda lahko uporabiš tudi domišljijo in ustvariš svoj izdelek iz materialov, ki jih lahko ponovno uporabimo.

**Prepričana sem, da ti bo uspelo. Zelo bom vesela fotografije izdelka, ki jo boš poslal/a na mateja.bevc@ponikva.si.**